Pat Patriot

Pat Patriot, ofte referert til som "Pat the Patriot, er maskot for NFL-laget New England Patriots, som holder til i Foxborough, Massachusetts. Pat er en soldat under den amerikanske revolusjonen. Logo-versjonen er ikledd en trekantet hatt og en uniform fra den kontinentale armé. Dette var Patriots sin offisielle logo frem til 1993, da den ble erstattet av den nåværende logoen, kjent som «Flying Elvis». Pat Patriots brukes nå i salg av throwbackuniformer og lignende samt som et alternativ til lagets nåværende logo. Logoen ble tegnet av tegneren for Telegram & Gazette i Worcester, Phil Bissell i 1960.

Planer om ny logo i 1979
I 1979 vurderte Patriots å erstatte Pat Patriot med en ny logo, i hovedsak fordi Pat Patriot var såpass detaljert og derfor vanskelig å kopiere over på forskjellig merch. Laget bestemte seg for å holde en avstemning mellom det nye forslaget og den gamle logoen under en hjemmekamp mot San Diego Chargers. Pat Patriot vant med stor margin.

Utviklingen av en levende maskot
Pat som en levende maskot ble først utviklet på begynnelsen av 90-tallet, og ble tatt i bruk for første gang under Pro Bowl i 1995 som en del av "Team NFL Heroes" - en serie maskot-lignende figurer utviklet av NFL Propertios; de fleste av disse varte bare en sesong eller to, men noen av dem ble senere adoptert som lagenes offisielle maskoter, enten like etter Team NFL Heroes ble avviklet eller noen år senere, hvor førstnevnte var tilfellet for Pat. Den levende maskoten som nå representerer Pat var til å begynne med en helt annen figur; dette støttes opp av at karakteren ble beskrevet som "Revere" (en referanse til Paul Revere) på merch fra Team NFL Heroes.

Design av en levende maskot
Pat er enten i kledd Patriots sine hjemmeuniformer, i marineblå trøye med nummer 1 og marineblå bukser, eller borteuniformen som består av en hvit trøye med nummer 1 og marineblå bukser. Uniformen Pat bruker er avhengig av uniformen laget bruker. Pat brukte tidligere nummeret 0 frem til en tilhenger spurte lagets eier, Robert Kraft, om han kunne endre det. Møtet ble filmet av NFL Films og senere vist på TV.

Pat Patriot under Super Bowl
Pat har representert Patriots som lagets levende maskot i ti av de elleve Super Bowl-kampene laget har deltatt i: XXXI, XXXVI, XXXVIII, XXXIX, XLII, XLVI, XLIX, LI, LII og LIII.

Personen i drakten
Fra 2009 til 2021 var det Adam Visbaras som opptrådte som Pat Patriots. Per 2022 spilles maskoten vekselvis av Nick Forbes og Scott Smith

Referanser

Eksterne lenker
 Pat Patriot på New England Patriots sin offisielle nettside
 Pat Patriot på Twitter

New England Patriots
Maskoter i National Football League